রাজ্যে বাজেট পেশ, শাড়িতে চমক থাকছে চন্দ্রিমার

ওয়েবডেস্ক- আজ রাজ্য বাজেট (State Budget 2026) পেশ করবেন কেন্দ্রীয় অর্থপ্রতিমন্ত্রী চন্দ্রিমা ভট্টাচার্য (Union Minister of State for Finance Chandrima Bhattacharya) । বাজেটে একটি বিষয়ে সব সময়ে হাইলাইট হয়েছে সেটি হল শাড়ি। সেটি কেন্দ্রীয় অর্থমন্ত্রী নির্মলা সীতারামন থেকে শুরু করে রাজ্যের অর্থপ্রতিমন্ত্রী চন্দ্রিমা ভট্টাচার্য। রাজ্য সরকারের সেলফ হেল্প গ্রুপের (Self Help Group) কর্মীদের হাতে তৈরি কাঁথা স্টিচের শাড়ি (Kantha stitch saree)পরে বাজেট পেশ করবেন চন্দ্রিমা। ক্রিম রং ও সেই সঙ্গে হালকা হলুদের আভা রয়েছে সেই শাড়িতে। সেই সঙ্গে শাড়ির ভিতরে রয়েছে ডিজাইন। শাড়ির সঙ্গে ম্যাচিং করে ব্লাউজও পরেছেন চন্দ্রিমা।

রাজ্যে সরকারের সেলফ গ্রুপের তৈরি এই শাড়ি। এটি একটি স্বেচ্ছাসেবী সংগঠন। দারিদ্র দূরীকরণ ও কর্মসংস্থানের লক্ষ্যে এই গ্রুপের জন্ম।  এই সরকারের উন্নয়ন, মহিলাদের ক্ষমতায়ান, কর্মসংস্থান, দারিদ্র-দূরীকরণের স্পষ্ট ইঙ্গিত দেওয়া হবে এই শাড়ির মাধ্যমে, এমনটাই মনে করছে অভিজ্ঞ মহল।

এবারেও কেন্দ্রীয় বাজেটেও নজর কেড়েছিল নির্মলা সীতারামনের শাড়ি। বিগত কয়েকবছরের মতোই এবারও বাজেটের লাল ফাইল হাতে এক বিশেষ শাড়িতে (Nirmala Sitharaman Saree) দেখা গেছে বর্ষীয়ান অর্থমন্ত্রীকে। নির্মলার পরনে ছিল মভ ঘেঁষা মেরুন রঙের একটি রেশমের কাঞ্জিভরম শাড়ি, যা বোনা হয়েছে রেশম ও জড়ির মিশেলে। শাড়িটির উপরে সোনালি সুতোয় তৈরি সূক্ষ্ম চেকের কাজ রয়েছে, পাড়ে ব্যবহৃত হয়েছে গাঢ় চকলেট রঙ, যার উপর রূপালি ও সোনালি জড়ি দিয়ে বোনা জোড়া ফিতের কাজ বেশ নজরকাড়া। শাড়িটির বুনন ও নকশা দেখে মনে করা হচ্ছে, এটি দক্ষিণ ভারতের কোনও ঐতিহ্যবাহী প্রদেশের শিল্পীদের হাতের কাজ।

আরও পড়ুন-  বিধানসভা ভোটের আগে আজ রাজ্য বাজেট, পেশ করবেন অর্থমন্ত্রী চন্দ্রিমা ভট্টাচার্য

সাধারণত শাড়ির সঙ্গে মিলিয়ে ব্লাউজ় বেছে নেওয়ার জন্য পরিচিত অর্থমন্ত্রী এ দিন খানিকটা ব্যতিক্রমী পথেই হাঁটেন। বাজেটের দিন তিনি পরেছিলেন সর্ষে হলুদ রঙের উলের ব্লাউজ়। তার উপর শাড়ির পাড়ের রঙের সঙ্গে সামঞ্জস্য রেখে গাঢ় চকলেট রঙের একটি উলের শাল জড়িয়েছিলেন তিনি। নীতিনির্ধারণের গুরুদায়িত্বের পাশাপাশি দেশের হস্তশিল্প ও ঐতিহ্যবাহী বুননের প্রতি তাঁর এই সচেতন পছন্দ বারবারই প্রশংসা কুড়িয়েছে। ২০২৬ সালের বাজেটের দিনেও নির্মলার শাড়ি যেন সেই ধারাবাহিকতাকেই বজায় রাখল।