বকেয়া কিস্তি মেটাল কেন্দ্র! স্বস্তিতে বাংলার কৃষকরা, কবে ঢুকবে টাকা?

ওয়েব ডেস্ক: রাজ্য বাজেটের (WB State Budget) আগে রাজ্যের কৃষকদের (West Bengal Farmers) জন্য স্বস্তির খবর। কেন্দ্রীয় কৃষি মন্ত্রক থেকে রাষ্ট্রীয় কৃষি বিকাশ যোজনার (RKVY) অধীনে বকেয়া টাকার প্রথম কিস্তি পেল রাজ্য। সূত্রের খবর, মোট ৪৪০.৬৯ কোটি টাকার মধ্যে প্রথম দফায় ২২০.৩৫ কোটি টাকা ইতিমধ্যেই রাজ্যের কৃষি দফতরের কাছে পৌঁছেছে।

তবে এখনও রাষ্ট্রীয় কৃষি বিকাশ যোজনার দ্বিতীয় কিস্তির ২২০.৩৪ কোটি টাকা বকেয়া রয়েছে। কেন্দ্রীয় কৃষি মন্ত্রক সূত্রে জানা গিয়েছে, খুব শিগগিরই সেই বকেয়া অর্থও রাজ্যকে মিটিয়ে দেওয়া হবে।

আরও পড়ুন: বন্ধ লক্ষ্মীর ভাণ্ডারের টাকা! মামলা শুনে কী বলল হাইকোর্ট? দেখুন

বৃহস্পতিবার কেন্দ্রীয় কৃষিমন্ত্রী শিবরাজ সিং চৌহান (Shivraj Singh Chouhan) বাংলা সহ একাধিক রাজ্যের কৃষিমন্ত্রীদের সঙ্গে একটি বৈঠক করেন। ওই বৈঠকে উপস্থিত ছিলেন রাজ্যের কৃষিমন্ত্রী শোভনদেব চট্টোপাধ্যায় (Sovandeb Chattopadhyay)। বৈঠকে রাজ্যের কৃষি ক্ষেত্রে কাজের ভূয়সী প্রশংসা করেন কেন্দ্রীয় কৃষিমন্ত্রী।

একইসঙ্গে রাষ্ট্রীয় কৃষি বিকাশ যোজনার দ্বিতীয় কিস্তির টাকা দ্রুত ছেড়ে দেওয়ার আশ্বাসও দেন শিবরাজ সিংহ চৌহান। রাজ্য বাজেটের ঠিক আগে এই অর্থপ্রাপ্তি রাজ্যের কৃষি প্রকল্প ও উন্নয়নমূলক কাজে গতি আনবে বলেই মনে করছেন সংশ্লিষ্ট মহল।

দেখুন আরও খবর:

The post বকেয়া কিস্তি মেটাল কেন্দ্র! স্বস্তিতে বাংলার কৃষকরা, কবে ঢুকবে টাকা? first appeared on KolkataTV.